**ДО ВСИЧКИ ЗАИНТЕРЕСОВАНИ ЛИЦА**

**Относно:** Получено искане за разяснения по чл. 33, ал. 1 от ЗОП

**УВАЖАЕМИ ДАМИ И ГОСПОДА,**

На основание чл. 33, ал. 2 и ал. 4 от Закона за обществените поръчки и във връзка с постъпило запитване, предлагаме на Вашето внимание следното разяснение, относно открита процедура за провеждане на обществена поръчка с предмет: **„Изпълнение на строителни и монтажни работи за Проект „Интегрирана система за градски транспорт на гр. Русе – 2 етап“, инвестиционен приоритет „Интегриран градски транспорт“ с три обособени позиции:**

**Обособена позиция № 1:**

**Изграждане на пешеходна връзка – надлез между кв. „Родина 3“ и кв. „Чародейка“;**

**Реконструкция и рехабилитация на пешеходен подлез при МГ „Баба Тонка“.**

**Обособена позиция № 2:**

**Изграждане на пешеходна зона по ул. „Чипровци“;**

**Рехабилитация и реконструкция на ул. „Шипка“ в участъка от ул. „Чипровци“ до бул. „България“.**

**Обособена позиция № 3: Реконструкция на бул. „Придунавски“ и рехабилитация на 3 бр. пасарелки,**

с уникален номер в Регистъра по обществените поръчки 00115-2016-0041.

**ВЪПРОС:** Съгласно публикуваната в сайта на Възложителя тръжна документация, Част III. „Образци на документи и указания за подготовката им, както и за подготовка на офертите“, раздел IV. „Указания за подготовката на образците на документите и на офертите“ участниците следва да представят в Приложение №4 Предложение за изпълнение на поръчката в съответствие с техническите спецификации и изискванията на Възложителя информация и документи относно професионалната компетентност на персонала, на който е възложено строителството.

Моля да уточните, ч е достатъчно при участие и за трите обособени позиции да се посочи един екип от експерти за изпълнение на поръчката.

**ОТГОВОР:** Съгласно документацията на възлагане няма ограничение за участие на експерти по отделните обособени позиции. Следва да се обърне внимание при избора на предлаганите експерти, че съгласно методиката за оценка ще се оценява предложението за разпределение на задачите и отговорностите между експертите във връзка с изпълнение на предвидените в рамките на дейността действия, като съгласно проекта на договор Изпълнителят е длъжен да осигури изпълнението на поръчката посредством предложените експерти.

**Забележка:** Настоящото разяснение е неразделна част от документацията за провеждане на обществената поръчка.

**ПЛАМЕН СТОИЛОВ /п./**

*Кмет на Община Русе*

Вярно с оригинала,подписан на хартия!

Подписът е заличен на основание чл. 42, ал. 5 и чл. 2, ал. 2, т. 5 от ЗЗДЛ.